Diari Oficial de la Generalitat Valenciana


Sumari del DOGV 7956, del 12-01-2017 (2016/10336)

RESOLUCIÓ de 13 de desembre de 2016, de la Conselleria d'Educació, Investigació, Cultura i Esport, per la qual s'accepta la renovació del depòsit temporal de diverses cartes manuscrites de Joaquim Sorolla cedides al Museu de Belles Arts de València pel Consorci de Museus de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10853


Data del document
:   13-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 13 de desembre de 2016, de la Conselleria d'Educació, Investigació, Cultura i Esport, per la qual s'accepta la renovació del depòsit temporal de diverses cartes manuscrites de Joaquim Sorolla cedides al Museu de Belles Arts de València pel Consorci de Museus de la Comunitat Valenciana. [2016/10637]  
Vist l'escrit d'oferiment de renovació del depòsit del grup epistolar (346 cartes), relacionat a continuació, de José Luis Pérez Pont, director gerent del Consorci de Museus de la Comunitat Valenciana.  
  
Vista l'acta del Patronat del Museu de Belles Arts de València de la sessió celebrada el 14 de juny de 2016, en què es va acordar la renovació del depòsit al Museu de Belles Arts de València de les següents obres propietat del Consorci de Museus de la Comunitat Valenciana, per un període de cinc anys:  
- Dues caixes que contenen 346 documents manuscrits, juntament amb un CD ROM amb la reproducció fotogràfica dels documents entregats classificada de l'1 al 264, el contingut de les quals és el següent:  
Caixa 1:  
· Correspondència de Joaquim Sorolla: 278 documents.  
Caixa 2:  
· Esborranys de Pedro Gil-Moreno de Mora: 23 documents.  
· Correspondència de Clotilde: 4 documents.  
· Correspondència de Maria Sorolla i J. Pons Arnau: 3 documents.  
· Impresos i premsa: 7 documents.  
· Documents de diverses persones i entitats: 31 documents.  
· 2 quaderns de transcripcions.  
Total documents: 346  
€ Valoració econòmica: 348.000 ?.  
Vist l'informe emés pel tècnic d'art valencià David Gimilio Sanz, de data de 7 de novembre de 2016, de valoració artística i d'interés per al Museu i la seua valoració econòmica.  
  
Fets  
Primer. En data 21 de març de 2011, el llavors secretari de la Comissió Executiva del Consorci de Museus de la Comunitat Valenciana, Nicolás Bujeda Cabrera, va sol·licitar la col·laboració del Museu de Belles Arts de València per a la conservació de les cartes manuscrites relacionades, que havien sigut comprades pel Consorci el 2006.  
Aquestes cartes van ser depositades al Museu de Belles Arts de València el 25 de març de 2011 per mitjà d'una acta de depòsit temporal rubricada per l'aleshores interventor del Consorci de Museus de la Comunitat Valenciana, Rafael José Parra Mateu, i per l'aleshores gerent del Museu de Belles Arts de València, Antonio Bravo Conderana.  
Segon. Les obres mencionades es troben depositades al Museu de Belles Arts de València.  
  
Fonaments de dret  
La Llei 4/1998, d'11 de juny, de la Generalitat Valenciana, del patrimoni cultural valencià, regula en els articles 73.1 i 73.6 l'admissió de béns en depòsit de propietat d'altres administracions públiques, així com el règim aplicable als museus de titularitat estatal la gestió dels quals tinga atribuïda la Generalitat.  
Fent ús de les competències que m'atorga l'article 43.5 de la Llei 14/2003, de patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOGV 7806), i segons l'Acord de 5 de març de 1996, del Consell (DOGV 2717), resolc:  
  
Primer  
Autoritzar la pròrroga de la cessió en depòsit del grup epistolar de 346 cartes manuscrites de Joaquim Sorolla cedides al Museu de Belles Arts de València pel Consorci de Museus de la Comunitat Valenciana per un període de cinc anys.  
Segon  
La finalitat del depòsit és la conservació tenint sempre en compte la fragilitat, el valor i la impossibilitat de reposició de les cartes, sense perjudici de la possibilitat d'exhibir-les en les adequades condicions per a aquest fi.  
  
València, 13 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.